
1972 metais Clevelande buvo įkurti Lietuvių namai. Virš dvidešimt metų jie 
buvo Clevelando lietuvių centras ir pasižymėjo šakota veikla: čia vyko įvairūs 
renginiai, organizacijų posėdžiai, susirinkimai, buvo įrengtas Čiurlionio kamba- 
rys, patalpa jaunimui, buvo skiriamos kultūrinės premijos. Virš 20 metų Lietu- 
vių namai rėmė Clevelando lietuvių kultūrinę veiklą, skirdami jai virš $140,000. 
Per visą savo gyvavimo laikotarpį Lietuvių namai susilaukė nemažo finansinio 
pasisekimo, bet taip pat turėjo išgyventi ir visą eilę sunkumų. 


Sumažėjus aktyvių narių skaičiui, sumažėjo ir pajamos. Po tiek metų namams 
reikia visos eilės pataisymų, remontų. Visa tai pareikalaus nemažai lėšų. 


Tiek Clevelando visuomenės, tiek organizacijų vadovų bei akcininkų susirinki- 
muose bei pokalbiuose girdime tvirtinimus ir raginimus, kad Lietuvių namai turi 
išlikti lietuviški, nes jie dar yra labai reikalingi Clevelando lietuviams. Bet to neuž- 
tenka--reikia pozityvaus ir konkretaus plano, kaip galėtume išgyventi šio meto pro- 
blemas ir padėti Lietuvių namams atsistoti ant tvirtesnio finansinio pagrindo. Tai 
atlikti galėsime tik subūrę visas savo jėgas. Lietuvių namų likimas priklauso nuo 
mūsų visų. 


Norėdami, kad Lietuvių namai ir toliau gyvuotų ir būtų mums visiems naudingi, 
kviečiame Jus dalyvauti visuomenės atstovų bei organizacijų vadovų posėdyje, 


kuris įvyks 1995 sausio 22 d., 1:00 val. popiet, Lietuvių namų patalpose. 
Ziavnaliėn | 

Susirinkime pasidalinsim mintimis ir bandysim surasti naują kelią, kuris užtikrins 
sėkmingą Lietuvių namų ateitį. 


Labai prašome neatsisakyti ir būtinai susirinkime dalyvauti. 


Lietuvių namų direkcija 


